7UP ทะยานไม่หยุด! พุ่งอีก 11% นิวไฮรอบ 6 ปี คาดเก็งฯแผนธุรกิจเด่น จับตางบ Q2 โตต่อ
7UP ทะยานไม่หยุด! พุ่งอีก 11% นิวไฮรอบ 6 ปี คาดเก็งฯแผนธุรกิจเด่น จับตาผลงาน Q2 โตต่อเนื่อง
7UP ทะยานไม่หยุด! พุ่งอีก 11% นิวไฮรอบ 6 ปี คาดเก็งฯแผนลงทุนธุรกิจสาธารณูปโภค จับตาผลงาน Q2 โตต่อเนื่อง
23 ก.ค. 2564

ผู้สื่อข่าวรายงานว่า วันนี้ (23 ก.ค. 2564) ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP  ณ เวลา 12.02 น. อยู่ที่ระดับ 3.32 บาท บวก 0.32 บาท หรือ 10.67% โดยทำจุดสูงสุดที่ 3.36 บาท และทำจุดต่ำสุดที่ 2.98 บาท ด้วยมูลค่าการซื้อขาย 690.88 ล้านบาท ราคาหุ้นนิวไฮในรอบ 6 ปี 4 เดือน โดยเทียบตั้งแต่หุ้นยืนที่ระดับ 3.34 บาท เมื่อวันที่ 17 มี.ค.2559

ทั้งนี้ 7UP ที่ราคาหุ้นยังปรับตัวขึ้นต่อเนื่อง คาดนักลงทุนส่วนหนึ่งตอบรับแผนขยายธุรกิจไปยังด้านสาธารณูปโภคที่มีผลตอบแทนน่าสนใจ ส่งผลให้นักลงทุนเข้ามาสนใจหุ้น 7UP มากขึ้น อีกทั้งผลการดำเนินงานมีกำไรต่อเนื่องนับตั้งแต่ปี 2562-ไตรมาส 1/2564
โดยบริษัทได้ปรับแผนขยายธุรกิจด้านสาธารณูปโภคเพราะให้ผลตอบแทนที่ดี  โดยตัดสินใจเข้าลงทุนในโครงการรผลิตน้ำประปาจังหวัดภูเก็ตของบริษัท โกลด์ ชอร์ส จำกัด (GS) ด้วยการซื้อหุ้น 40% จาก บริษัท บางกอกเดค-คอน จำกัด (มหาชน) หรือ BKD ส่งผลให้ 7UP ถือหุ้นใน GS เพิ่มเป็น 81% จากก่อนหน้าชะลอการลงทุนในช่วงสถานการณ์การแพร่ระบาดของโควิดระยะแรก โดยบริษัทคาดว่าจะรับรู้รายได้จาก GS เข้ามาเพิ่มขึ้นตามสัดส่วนการถือหุ้นตั้งแต่ไตรมาส 3/2564 และจะเริ่มรับรู้รายได้เต็มไตรมาสในไตรมาส 4/2564 เป็นต้นไป 
ด้าน 7UP รายงานผลการดำเนินงานงวดไตรมาส 1/2564 มีกำไรสุทธิ 103.30 ล้านบาท เพิ่มขึ้น 173.09% จากไตรมาส 1/2563 อยู่ที่ 37.83 ล้านบาท โดยปัจจัยที่ส่งผลให้บริษัทมีกำไรเติบโต เนื่องจากบริษัทมีต้นทุนขาย และบริการ และค่าใช้จ่ายในการขายและบริหารปรับตัวลดลง เมื่อเทียบกับช่วงเดียวกันของปีก่อน คาดกำไรไตรมาส 2/2564 โตเด่น และทั้งปี 2564 โตเด่นต่อเนื่องจากปี 2563

ทั้งนี้หุ้น 7UP ตลาดหลักทรัพย์แห่งประเทศไทย (ตลท.) ประกาศให้เป็นหลักทรัพย์ที่ห้ามคำนวณวงเงินซื้อขาย และเข้าข่ายมาตรการกำกับการซื้อขาย (Cash Balance) ระดับ 2 โดยมีผลตั้งแต่วันที่ 14 ก.ค. 2564 –3 ส.ค. 2564